Akilles - Wikipedia

# Akilles

### Diwar Wikipedia, an holloueziadur digor

Tetis o reiñ d’he mab Ac'hilleüs an armoù goveliet gant Hefaistos, lodenn eus klinkadur un hidria attikat he zresadennoù du, 575 kent J.-K.- 550 kent J.-K., Mirdi al Louvre

Akilles ( Ἀχιλλεύς, Akhilleús en henc’hresianeg) zo unan eus an harozed pennañ a gemeras perzh e Brezel Troia. Mab Peleüs (roue Phthie e Tesalia) hag an Nereidenn Thetis e oa.

Graet e vez « Peleid » anezhañ alies[1] pe « Éacide », anvioù a zegas e orin da soñj.

Kanet eo bet istor e fulor en Ilias gant Homeros.

## [kemmañ] Buhez Ac'hilleüs

### [kemmañ] E vugaleaj

Peleüs o fiziañ Ac'hilleüs da C'hiron, lekitos he speurenn wenn, war-dro. 500 kent J.-K., Mirdi broadel henoniezh Aten

Fellout a rae d’e vamm lakaat anezhañ da zont da vezañ divarvel. Goude se e kemm an istor hervez an danevellerien. Hervez Likofron, Thetis en doa bet seizh mab gant Peleüs, ha taolet en doa c'hwec'h anezhe en tan, abalamour ma ne oant ket divarvel ha dre chif abalamour d’e eured ret gant Peleüs. Displeger Homeros a zisklêr kentoc’h e lakae anezhe en tan evit ma vefe devet gantañ lodenn varvel ar vugale. (Kontañ a reer ur vojenn damheñvel diwar-benn Isis, er vitologiezh egiptat, pe diwar Demofon Eleusis). Hervez ar yezhadurour Yann Tzetzes, e frotas he mab gant ambrosia hag e sankas anezhañ e-kreiz an tan diouzh an noz.

Kontañ a reer peurliesañ avat e soubas e vab e dour ar Stiks, stêr an Ifernioù gresian, o terc'hel anezhañ diwar-bouez seul e droad. Dont a reas da vezañ dic’hloazus a-drugarez d'ar gouronkadenn-se, war-bouez ar seul a oa bet dalc'het gant e vamm. Koulskoude, netra en Ilias ne laka da zoñjal ne c'hall ket Ac'hilleüs bezañ gloazet gant an taolioù. En Heuliad Homeros savet gant Quintus Smyrnum e oa gloazet gant ar priñs etiopian Memnon (II, 410-411). A-hent-all, Akilleüs n'eo ket an haroz gresian nemetañ zo kontet (hogos) dic’hloazus : Ajas Veur a oa kontet bezañ dic’hloazus ivez gant an henc’hresianed.

Deskiñ a reas Akilleüs arz an helavarouriezh ha mane an armoù gant Foeniks . Bet en doe kentelioù mezegiezh gant an den-marc'h C'hiron, a vouetas anezhañ diwar stripoù loened evit reiñ dezhañ o nerzh ha diwar mel evit an douster.

Diouganañ a reas e vamm dezhañ en doa ar choaz etre ur vuhez berr met leun a glod ha ur vuhez hir met diglod, met respont a reas e kave gwelloc'h an hini gentañ (evel Cú Chulainn).

## [kemmañ] Liammoù diavaez

Dafar ouzhpenn a-fet an tem-mañ a vez kavet e-barzh Wiki Commons
Akilleüs

- Istor Akilleüs ha Patrokles
- danvez diwar-benn Brezel Troia
- Nicolae Densuşianu, Dacia Preistorică, 1913, I.4 Azeulerezh Akilleüs: daveoù diwar-benn enez Leukos el lennegezh en henamzer.
- Stal taolennoù an arz en henamzer : Akilleüs

Adtapet diwar "http://br.wikipedia.org../../../a/k/i/Akilles.html"

Rummadoù ar bajenn: Ilias | Mojennoù Hellaz

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- العربية
- Български
- বাংলা
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Hrvatski
- Magyar
- Íslenska
- Italiano
- 日本語
- ქართული
- 한국어
- Latina
- Lëtzebuergesch
- Lietuvių
- मराठी
- Malti
- Nederlands
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Türkçe
- Українська
- اردو
- Tiếng Việt
- 中文